**Forslag til pressemelding som kan sendes ut i etterkant av møtet med kommunen**

Forslag til overskrift.   
**Lag og foreninger i dialog med kommunen om etablering av frivillighetspolitikk**

Forslag til ingress:   
Et stort mangfold av lag og foreninger i vår kommune/bydel er med å gjøre kommunen vår attraktiv å bo i.   
En aktiv og levende frivillig sektor er grunnleggende for et inkluderende og levende lokalsamfunn. Eksempler på frivillige organisasjoner er lag og foreninger for kultur, idrett, innvandrere, miljø, velsammenslutninger, religiøse bevegelser, helse og omsorg, og barn og unge. Felles for alle er at det legges ned enormt mye frivillig innsats. Noen typer organisasjoner har mye kontakt med kommunen. Andre har ingen kontakt i det hele tatt. Nå har lag og foreninger tatt initiativ til en nærmere dialog med kommunen.

Forslag til annen tekst  
I løpet av (… når) vil en arbeidsgruppe fra frivilligheten, sammen med kommunen inviterer vi alle lag og foreninger i kommunen til et diskusjonsmøte. Temaet er: Hvordan kan kommunen, sammen med lag og foreninger, etablere en frivillighetspolitikk som gjør det mer attraktivt å drive frivillig arbeid? Arbeidsgruppen og kommunen vil derfor komme i kontakt med alle lag og foreninger som finnes i kommunen slik at alle kan bli invitert.

Et frodig lag og foreningsliv bidrar til at innbyggernes trivsel, helse, identitetsdannelse. Frivilligheten skaper sosiale møteplasser, trygghet og vennskap samt kunnskap, forståelse og engasjement. Men frivillig innsats kan ikke tas for gitt. Mange organisasjoner sliter med rekruttering av nye medlemmer, dårlig økonomi og med å formidle den aktiviteten de driver med utad.

En frivillighetspolitikk må ta stilling til lag og foreningers rammevilkår og hvordan kommunen skal etablere kontaktpunkter med hele frivilligheten i kommunen.

Frivillighet Norge, som er frivillige organisasjoners eget samarbeidsforum, anbefaler at kommunen bør inngå en tettere dialog med lag og foreninger lokalt for å få innspill til en slik frivillighetspolitikk. De henviser blant annet til at det offentlige er avhengig av frivillig sektor for å få løst utfordringer. Samarbeid er derfor en viktig nøkkel. Interessen og behovet for samarbeid mellom frivillighet og kommune har da også økt betraktelig de siste årene. Innenfor områder som kultur, omsorg, folkehelse og integrering kan lokalsamfunnet høste store gevinster gjennom å tenke nytt omkring samhandling og samarbeid med alle typer frivillige organisasjoner.

**Kontaktpersoner:**

Astrid ………… i foreningen……, tel:

Ahmed ……….. i foreningen……, tel: